Държавен вестник, бр. 102, 2009 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  102
МИНИСТЕРСТВО 
НА ПРАВОСЪДИЕТО
НАРЕДБА № 15
от 4 декември 2009 г.
за електронно наблюдение върху поведението 
на осъдени лица
Раздел І
Общи положения
Чл. 1. (1) Тази наредба определя условията 
и реда за прилагане на системата за електрон­
но наблюдение върху поведението на лица, 
осъдени на пробация с определени от съда 
пробационни мерки задължителна регистрация 
по настоящ адрес и ограничения на свободното 
придвижване.
(2) Системата за електронното наблюдение 
се прилага само при изрично съгласие на осъ­
деното лице.
(3) Прилагането на системата за електрон­
ното наблюдение се съчетава с другите мерки 
за контрол и въздействие върху поведението 
на осъденото лице.
Чл. 2. (1) Системата за електронно на­
блюдение включва гласово разпознаване и 
потвърждаване местонахождението на осъде­
ното лице.
(2) Гласовото разпознаване е биометрична 
технология за идентификация на осъденото 
лице по произнесени от него думи или фрази.
(3) Потвърждаване местонахождението на 
осъденото лице се извършва чрез електронно 
наблюдение, при което се регистрира при­
съствието или отсъствието на наблюдавания 
на определените в присъдата места и часове.
(4) Гласовото разпознаване може да про­
дължи през целия срок на изпълнение на 
пробационната мярка, а електронното наблю­
дение за потвърждаване местонахождението на 
осъденото лице – за срок до 6 месеца.
Чл. 3. Системата за електронно наблюдение 
не се прилага по отношение на:
1. осъдени непълнолетни лица, ненавършили 
16-годишна възраст;
2. лица, страдащи от разстройство на съзна­
нието, което не изключва вменяемостта.
Чл. 4. (1) Системата за електронното наблю­
дение се прилага от изпълнители – юридически 
лица, които са регистрирани на територията 
на Република България.
(2) Изборът на изпълнители се извършва 
по реда на Закона за обществените поръчки 
и подзаконовите нормативни актове по при­
лагането му. Процедурата се осъществява от 
Главна дирекция „Изпълнение на наказанията“.
(3) Договорът с изпълнителя по ал. 1 задъл­
жително съдържа клаузи относно доставката, 
монтажа, поддръжката, ремонта и обслужването 
на техническите средства, организацията на 
наблюдението, контрола и взаимодействието 
с пробационната служба при констатирани 
нарушения.
Раздел ІІ
Обхват на системата за електронно наблюдение
Чл. 5. (1) Гласовото разпознаване се при­
лага по отношение на осъдено лице с проба­
ционна мярка задължителна регистрация по 
настоящ адрес.
(2) Гласовото разпознаване се използва за 
идентификация на осъденото лице за изпъл­
нение на наложената му пробационна мярка.
Чл. 6. (1) Осъденото лице е длъжно да оси­
гури ползването на стационарен телефонен пост 
за гласово разпознаване на мястото, определено 
от пробационния служител.
(2) При гласовото разпознаване се оси­
гурява възможност за прослушване на теле­
фонните разговори на осъденото лице през 
целия срок на изпълнение на пробационната 
мярка, както и 6 месеца след приключването 
на изпълнението.
Чл. 7. (1) Електронното наблюдение за 
потвърждаване местонахождението на осъде­
ното лице се прилага при изпълнение на про­
бационната мярка ограничаване в свободното 
придвижване.
(2) Наблюдението по ал. 1 се извършва 
чрез приемателно-предавателно устройство, 
устройство за персонална идентификация и 
ръчно преносимо устройство.
Чл.  8. (1) Устройството за персонална 
идентификация е с формата на гривна, има 
уникален идентификационен номер и неотстра­
ним надпис с данните за контакт с оператора 
в контролния център.
(2) Устройството за персонална идентифика­
ция се поставя на глезена на осъденото лице, 
освен ако това е невъзможно по здравословни 
причини. В този случай устройството се поставя 
на китката при спазване на изискванията за 
неговото функциониране.
(3) Устройството за персонална идентифика­
ция се поставя на осъденото лице в присъствието 
на пробационния служител или определено от 
него длъжностно лице и се сваля при изтичане 
на срока на електронното наблюдение.
(4) Устройството за персонална идентифи­
кация трябва да не причинява неудобства на 
осъденото лице и да не  привлича внимание 
с размерите си.
Чл.  9. (1) Приемателно-предавателното 
устройство установява присъствието или от­
съствието на устройството за персонална 
идентификация.
(2) Приемателно-предавателното устройство 
има уникален и неотстраним идентификацио­
нен номер и неотстраняем надпис с данните 
за контакт с оператора.
(3) Приемателно-предавателното устройство 
трябва да отговаря на изискванията по чл. 8, ал. 4.
Чл. 10. (1) Ръчното преносимо устройство 
установява присъствието или отсъствието на 
устройството за персонална идентификация, 
като различава повече от едно устройство.